als_Latn dik_Latn sag_Latn
I nominuar për 6 statuja Oskar, me 8 cmime dhe 20 nominime në festivale dhe konkurrime të tjera, “American Sniper” fillon projeksionet e saj për publikun shqiptar në kinema Millennium, më 24 shkurt.
Ndër nominimet për Oskar përmendim atë për filmin më të mirë, aktorin protagonist më të mirë, skenarit më të mirë të përshtatur ndërsa tre nominimet e tjera i takojnë stafit teknik. Pikërisht njëri prej këtyre nominimeve ai për editimin më të mirë të zërit u konvertua në statujë Oskar, gjatë ceremonisë së 22 shkurtit në Dolby Theatre. Në konkurrimet e mëparshme filmi ia ka dalë të konvertojë nominimet në fitore kryesisht në kategorinë e filmit të mirë dhe të aktorit më të mirë protagonist.
Pavarësisht statujave të munguara “American Sniper” është shndërruar në një nga filmat e luftës më të ndjekur në të gjitha kohërat. Deri tani filmi ka arkëtuar 319.6 milionë dollarë në Amerikën Veriore dhe 108.6 milionë dollarë në kinematë e mbarë botës duke shënuar një total të ardhurash prej 428.1 milionë dollarë.
Me regji të divit hollivudian Clint Eastwood, drama biografike rrëfen Historinë e Chris Kyle, marins amerikan që dërgohet në Irak për një mission të saktë: të mbrojnë ushtrinë e tij. Saktësia e tij maksimale, shpëton pafund jetë në fushën e betejës dhe ndërsa përhapen bëmat e tij të guximshme vlerësohet si legjendë. Reputacioni i tij vjen në rritje edhe mes rradhëve të armikut aq sa vihet një shpërblim për kokën e tij duke e shndërruar në një objektiv kryesor. Në të njëjtën kohë ai përballet me një tjetër betejë, në shtëpinë e tij, atje ku përpiqet që të jetë një bashkëshort dhe një baba i mirë edhe pse gjendet në anën tjetër të botës.
Pavarësisht rrezikut dhe cmimit të lartë që duhet të paguajë familja e tij, misioni i rrezikshëm i Chris në Irak zgjat katër vjet. Pasi kthehet në shtëpi tek gruaja e tij, Taya Renae Kyle (Sienna Miller) dhe tek fëmijët, Chris zbulon se është pikërisht lufta që nuk mund ta lërë pas.
Bradley Cooper është nominuar edhe më parë dy herë për statujën Oskar për rolet e tij në filmat “Silver Linings Playbook” e “American Hustle”. Këtu ai është sërish i vlerësuar me cmime dhe i nominuar për Oskar në rolin e protagonistit, ndërsa në krah të tij interpreton aktorja Sienna Miller (“The Girl”). Në kast përfshihen edhe aktorët Jake McDorman, Luke Grimes, Navid Negahban e Keir O’Donnell.
“American Sniper” është bazuar mbi librin autobiografik “The Autobiography of the Most Lethal Sniper in U.S. Military History” shkruar nga Scott McEëen, Jim DeFelice dhe Kyle.
Skeda e filmit:
Titulli: “American Sniper”
Regjia: Clint Eastwood
Skenari: Jason Hall, Chris Kyle
Aktorë: Bradley Cooper, Sienna Miller, Kyle Gallner
Kohëzgjatja: 132 minuta
Gjinia: Aksion, biografi, dramë
Sinopsi:
arinsi snajper Chris Kyle shpëton qindra jetë në fushën e betejës duke u shndërruar në një betejë të vërtetë. Por teksa kthehet në shtëpi, tek gruaja dhe fëmijët pas katër vitesh në mision, Chris zbulon se është lufta që nuk mund ta lërë pas.
als_Latn als_Latn als_Latn als_Latn als_Latn als_Latn eng_Latn als_Latn lmo_Latn eng_Latn zho_Hans zho_Hans als_Latn bug_Latn spa_Latn als_Latn